CELEX: 62013TN0614
Language: da
Date: 2013-11-26 00:00:00
Title: Sag T-614/13: Sag anlagt den 26. november 2013 — Romonta mod Kommissionen

1.2.2014   
            
            
               DA
            
            
               Den Europæiske Unions Tidende
            
            
               C 31/13
            
         Sag anlagt den 26. november 2013 — Romonta mod Kommissionen
   (Sag T-614/13)
   2014/C 31/24
   Processprog: tysk
   
      Parter
   
   
      Sagsøger: Romonta GmbH (Seegebiet Mansfelder Land, Tyskland) (ved advokaterne I. Zenke, M. Vollmer, C. Telschow og A. Schulze)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Europa-Kommissionens afgørelse 2013/448/EU af 5. september 2013 om nationale gennemførelsesforanstaltninger vedrørende foreløbig gratistildeling af drivhusgasemissionskvoter i overensstemmelse med artikel 11, stk. 3, i Europa-Parlamentets og Rådets direktiv 2003/87/EF annulleres, for så vidt som en tildeling i tilfælde af en urimelig byrde (»Härtefallzuteilung«) til sagsøgeren for den tredje handelsperiode for emissionshandelen 2013-2020, jf. § 9, stk. 5, i den tyske Treibhausgas-Emissionshandelsgesetz, afvises.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1)
            
            
               Første anbringende om en tilsidesættelse af proportionalitetsprincippet
               
                           —
                        
                        
                           Efter sagsøgerens opfattelse tilsidesætter den anfægtede afgørelse proportionalitetsprincippet, da afvisningen af tildelingen i tilfælde af en urimelig byrde af emissionscertifikater med henblik på det af sagsøgte formulerede mål er fejlagtig og derudover fuldstændig uforholdsmæssig i forhold til den ulempe, som der opstår for sagsøgeren derved. Subsidiært anføres det på dette sted, at afgørelse 2011/278/EU (1) er i strid med EU-retten og ugyldig.
                        
                     
         
               2)
            
            
               Andet anbringende om en tilsidesættelse af subsidiaritetsprincippet
               
                           —
                        
                        
                           Inden for rammerne af dette anbringende gør sagsøgeren gældende, at den anfægtede afgørelse tilsidesætter subsidiaritetsprincippet, hvorefter Den Europæiske Union skal begrænse sine handlinger til det nødvendige. I modsætning til hvad Kommissionen mener, har medlemsstaterne en (om end begrænset) ret til at udstede tildelingsregler. Regler om tildeling i tilfælde af en urimelig byrde som den, der fremgår af § 9, stk. 5, i den tyske Treibhausgas-Emissionshandelsgesetz, hører til de regler, som medlemsstaterne stadig kan udstede.
                        
                     
         
               3)
            
            
               Tredje anbringende om en tilsidesættelse af grundlæggende rettigheder
               
                           —
                        
                        
                           På dette sted gør sagsøgeren gældende, at den anfægtede afgørelse griber ind i sagsøgerens grundlæggende rettigheder til frihed til at oprette og drive egen virksomhed, erhvervsfrihed og ejendom, uden at disse indgreb er begrundet i et af den Europæiske Unions anerkendte mål, der tjener almenvellet, eller med henblik på beskyttelsen af andres rettigheder og friheder.
                        
                     
         
      (1)  Kommissionens afgørelse 2011/278/EU af 27.4.2011 om fastlæggelse af midlertidige EU-regler for harmoniseret gratistildeling af emissionskvoter i henhold til artikel 10a i Europa-Parlamentets og Rådets direktiv 2003/87/EF (meddelt under nummer K(2011) 2772) (EUT L 130, s. 1).